দারুল আদালত
দারুল আদালত (অধিক পরিচিত: পর্তুগিজ ভবন) হলো বাংলাদেশের চট্টগ্রামে অবস্থিত মুঘল স্থাপত্যশৈলীতে নির্মিত একটি ঐতিহাসিক স্থাপনা। ফারসি শব্দ দারুল আদালত এর অর্থ বিচারালয় ভবন। এটি ছিল চট্টগ্রামের প্রথম আদালত ভবন‌। স্থানীয়দের মতে দুর্গটি আনুমানিক সপ্তাদশ শতাব্দীতে চট্টগ্রামে আগত পর্তুগিজ দস্যুদের কর্তৃক নির্মিত হয়। তবে, মতান্তরে ভবনটি ব্রিটিশ ইস্ট ইন্ডিয়া কোম্পানির শাসনামলে নির্মান করা হয়েছিল। ঊনবিংশ শতাব্দীতে ভবনটি চট্টগ্রাম মাদ্রাসার কার্যালয় হিসেবে ব্যবহৃত হয়েছিল। বর্তমানে এটি হাজী মুহাম্মদ মহসিন কলেজের এলাকায় অবস্থিত।